Polisie soek vrou wat baba voor gebou los | Maroela Media
Die polisie in die Wes-Kaap is dringend op soek na 'n vrou wat 'n baba voor 'n huis vir weggooibabas gelos het.
Sers. Noloyiso Nwexana, woordvoerder van die polisie, het gesê die vrou het die baba op 23 Junie voor die Ubuntu House in Goodwood gelos. Ubuntu House is 'n nieregeringsorganisasie wat 'n veilige hawe bied vir pasgebore babas wat deur hul ma's opgegee word.
Nwexana het gesê die Bellville se eenheid vir gesinsgeweld, kinderbeskerming en seksuele misdrywe (FCS) het die hulp van die publiek in dié verband gevra.
"Volgens inligting ontvang is 'n pasgebore baba van 'n paar dae oud voor die gebou gekry," het Rwexana gesê.
Die polisie het enigiemand met inligting oor die ma of die familie van die baba versoek om konst. Dada, die ondersoekbeampte van Belville se FCS, by 021 592 7092 of 082 522 1095 te kontak.
Die Pink Ladies-organisasie kan ook in dié verband gekontak word by 072 214 7439 of 0833784882.
Ek verstaan nie waarom soek die polisie haar nie? Het sy dan nie die regte besluit geneem om haar baba voor 'n huis vir weggooibabas te los nie?
Tenminste is die baba nie in 'n toilet gegooi of op 'n ashoop gelaat nie.
Dalene, ek dink dis juis hoekom hulle haar soek. sy het die baba voor die huis gelos….. sy moes juis ingegaan het en nie die baba buite gelos het nie.
Sy het die eerbare ding gedoen en nie die baba in n asblik of toilet gegooi nie. Die Polisie sal maak dat mense juis nie baba's by n plek van veiligheid los nie, met die vrees dat hulle gevind gaan word en vervolg gaan word.
Ek mag verkeerd wees, maar die blote feit dat daar kameras by die hek is, asook dat hierdie mamma nou gesoek word – gaan dit nie lei tot minder vrymoedigheid om die babas daar te laat nie? Moenie my verkeerd verstaan nie, ek is baie hartseer oor die situasie, maar gesien in die lig van daaglikse oorlede babas of fetusse wat op meer nonchalante wyse sommer orals aan hulle eie genade oorgelaat word, wonder ek of hierdie soektog nie 'n paar lewe'tjies in die toekoms gaan kos nie?